

**Testament hològraf o testament tancat[[1]](#endnote-1) que institueix hereu/va a qui no li queda lliure almenys la quarta part de l’actiu hereditari líquid per excés de llegats: el dret a la quarta falcídia[[2]](#endnote-2)** (articles 38 a 40 del Decret legislatiu 79/1990)

**Autor: Pere Grimalt Servera**

Jo, .................., amb el document nacional d’identitat núm. .................. (*o l’equivalent si es tracta d’un ciutadà/ana amb nacionalitat diferent a l’espanyola*), resident a .................. des de fa ..................,**[[3]](#endnote-3)**

**Manifest la meva voluntat d’atorgar el testament següent:**

***(Primer supòsit: hereu/va sense dret a la quarta falcídia malgrat que no li quedi lliure la quarta part de l’actiu hereditari líquid per excés de llegats)***

***Clàusula primera*.** Nomen hereu/va universal ................ (*identifiqueu el successor/a*).

***Clàusula segona*** *(clàusula o clàusules d’institució de llegats que entre totes superin les tres quartes parts de l’actiu hereditari líquid)*.Llego a ................ (*identifiqueu el legatari/ària*) ............ *(descripció del llegat).*

***Clàusula tercera*** (*privació del dret a detreure la quarta falcídia*). L’hereu/va no té dret a detreure la quarta falcídia.

..............., ....... de/d’................. de ..............

*(signatura del testador/a)*

***(Segon supòsit: pluralitat d’hereus a qui no els ha quedat lliure entre tots la quarta part de l’actiu hereditari per excés de llegats tots reduïbles)*[[4]](#endnote-4)**

***Clàusula primera***. Nomen hereu/va universal ................ (*identifiqueu el successor/a*) en el 70% del cabal hereditari, i nomen hereu/va universal ................ (*identifiqueu el successor/a*) en el restant 30% del cabal hereditari.**[[5]](#endnote-5)**

***Clàusula segona*** (*clàusula o clàusules d’institució de llegats que entre totes superin les tres quartes parts de l’actiu hereditari líquid*).Llego a ................ (*identifiqueu el legatari/ària*) ............ *(descripció del llegat).***[[6]](#endnote-6)**

..............., ....... de/d’................. de ..............

*(signatura del testador/a)*

***(Tercer supòsit: hereu o hereus amb dret a detreure la quarta falcídia: concurrència de llegats reduïbles i llegats no reduïbles)***

***Clàusula primera***. Nomen hereu/va universal ................ (*identifiqueu el successor/a*).

***Clàusula segona*** (*institució de llegat o llegats reduïbles*).[[7]](#endnote-7)Llego a ................ (*identifiqueu el legatari/ària*) ............ *(descripció del llegat o dels llegats).*

***Clàusula tercera*** (*institució de llegat o llegats no reduïbles*).[[8]](#endnote-8)Llego a ................ (*identifiqueu el legatari/ària*) ............ *(descripció del llegat o dels llegats no reduïbles).* Si després de valorar els llegats reduïbles, resulta procedent el dret a detreure la quarta falcídia per part de l’hereu/va, s’ha d’entendre que aquest llegat/s és càrrega de l’herència als efectes de l’article 39, primer paràgraf, del Decret legislatiu 79/1990, de 6 de setembre, pel qual s’aprova el Text refós de la Compilació del dret civil de les Illes Balears.**[[9]](#endnote-9)**

***Clàusula quarta*** (*institució de llegat inicialment reduïble, però que per voluntat del testador no se pot reduir*).Llego a ................ (*identifiqueu el legatari/ària*) ............ *(descripció del llegat o dels llegats).* Aquest llegat no se reduirà en favor dels hereus a l’efecte de detreure la quarta falcídia.**[[10]](#endnote-10)** Si després de valorar els llegats reduïbles, resulta procedent el dret a detreure la quarta falcídia per part de l’hereu/va, s’ha d’entendre que aquest llegat és càrrega de l’herència als efectes de l’article 39, primer paràgraf, del Decret legislatiu 79/1990, de 6 de setembre, pel qual s’aprova el Text refós de la Compilació del dret civil de les Illes Balears.

***Clàusula cinquena*** (*institució de llegat inicialment no reduïble, però que per voluntat del testador/a se pot reduir*).Llego a ................ (*identifiqueu el legatari/ària*) ............ *(descripció del llegat o dels llegats).* Aquest llegat té la consideració de llegat reduïble als efectes de calcular si li ha quedat lliure la quarta part de l’actiu hereditari líquid i reclamar, si escau, la quarta falcídia.**[[11]](#endnote-11)**

..............., ....... de/d’................. de ..............

*(signatura del testador/a)*

1. *El testament hològraf ha d’estar completament redactat a mà per part del testador i ser signat amb expressió del dia, mes i any en què s’atorgui; en canvi, el testament tancat pot ser escrit a mà o per qualsevol mitjà tècnic, inclús pot estar redactat per un tercer, però sempre respectant les formalitats previstes als articles 706 i següents del Codi civil.* [↑](#endnote-ref-1)
2. *La quarta falcídia és un dret que tenen els hereus per sol·licitar la reducció de llegats quan la suma dels seus valors fa que els hereus instituïts no rebin (entre tots) almenys la quarta part de l’actiu hereditari líquid. Disposa l’article article 38, primer paràgraf, del Decret legislatiu 79/1990, de 6 de setembre, pel qual s’aprova el Text refós de la Compilació del dret civil de les Illes Balears (*[*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*): “L'hereu a qui, per raó dels llegats, no quedi lliure la quarta part de l'actiu hereditari líquid, podrà, tret de disposició contrària del testador, reclamar aquesta part. Amb aquesta finalitat es reduiran en la proporció necessària els llegats, i l’hereu els podrà retenir fins que aquella no li hagi estat satisfeta”.*

   *Aquest dret només el pot exercir el primer adquirent —o adquirents, segons correspongui— de l’herència: “Solament podrà exercitar aquest dret l'hereu que primerament adquireixi l'herència” (article 38, segon paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*). Per exemple, com se destaca en la doctrina, un substitut vulgar que ha adquirit l’herència sí que podria tenir aquest dret si és el primer que l’adquireix, però no un hereu fideïcomissari, ja que el primer adquirent és l’hereu fiduciari.*

   *“Per fixar la falcídia es detrauran les despeses ocasionades per la mort i les d'inventari, així com els deutes i càrregues de l'herència i les llegítimes, fins i tot la de l'hereu que sigui legitimari” (article 39, primer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*). Si l’hereu és a sobre legitimari, l’hereu té dret a la quarta falcídia i a la seva llegítima (article 40, primer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*).*

   *També és molt important tenir en compte que, d’acord amb el que es preveu a l’article 38, tercer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, per poder exercir aquest dret, l’hereu —o hereus, segons correspongui— ha de practicar inventari en el termini establert i en la forma preceptuada per a la quarta trebel·liànica (article 29* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*)* [↑](#endnote-ref-2)
3. *Particularitats a tenir en compte segons el testador:*

   * *Si es tracta d’un mallorquí o menorquí que resideix fora de les illes de Mallorca o de Menorca respectivament, és convenient que especifiqui i justifiqui el seu veïnatge civil.*
   * *Si es tracta d’una persona que no fa més de 10 anys que resideix a l’illa de Mallorca o a l’illa de Menorca, s’ha de demanar quin és el seu veïnatge civil: s’ha de recordar sempre que el veïnatge civil no és el que diu el testador o el notari, sinó el que ve determinat per la llei.*
   * *Si es tracta d’un ciutadà espanyol resident a Espanya, s’ha de tenir en compte el que disposa l’article 9.8 del Codi civil: “La successió per causa de mort es regeix per la llei nacional del causant en el moment de la defunció, siguin quins siguin la naturalesa dels béns i el país on estiguin. Tanmateix, les disposicions fetes en testament i els pactes successoris ordenats de conformitat amb la llei nacional del testador o del disposador en el moment d’atorgar-lo conserven la validesa encara que sigui una altra la llei que regeixi la successió* [...]”.
   * *Si es tracta d’un mallorquí o menorquí o d’un ciutadà de nacionalitat diferent a l’espanyola subjecte al Reglament (UE) núm. 650/2012 del Parlament Europeu i del Consell, de 4 de juliol de 2012, relatiu a la competència, la llei aplicable, el reconeixement i l'execució de les resolucions, a l'acceptació i l'execució dels documents públics en matèria de successions* mortis causa *i a la creació d'un certificat successori europeu, resulta imprescindible en el primer cas i convenient en el segon, declarar que designen com a llei aplicable a la seva successió la pròpia de les illes de Mallorca i de Menorca. Tanmateix, aquesta designació pot no ser efectiva; en aquest cas, cal atenir-se a com interpreten els òrgans jurisdiccionals els articles 21, 22, 36 i 38 del Reglament (UE) núm. 650/2012 esmentat.*
   * *Si arran de l’aplicació del Reglament (UE) núm. 650/2012 esmentat, l’aplicació del dret civil de Mallorca i de Menorca respon al fet que resulta, clarament de totes les circumstàncies del cas, que el testador, en el moment d’atorgar el testament, manté un vincle manifestament més estret amb l’illa de Mallorca o de Menorca malgrat no viure-hi, és molt recomanable exposar-ho al testament. Tanmateix, aquesta explicació pot no ser efectiva; en aquest cas, cal atenir-se a com interpreten els òrgans jurisdiccionals els articles 21, 22, 36 i 38 del Reglament (UE) núm. 650/2012 esmentat.*

   [↑](#endnote-ref-3)
4. *Veurem en el tercer supòsit que no tots els llegats són reduïbles i això pot generar problemes interpretatius.* [↑](#endnote-ref-4)
5. *D’acord amb el que disposa l’article 38, tercer paràgraf,* [*CDCIB*](v)*, “Si els hereus fossin més d’un es calcularà en proporció a les quotes hereditàries respectives, tenint en compte els llegats amb què hagin estat gravats cada un d'ells”. Això vol dir, al nostre cas, que en cas que s’hagi de detreure la quarta falcídia, a un dels hereus li correspondria el 70% del 25% de l’actiu hereditari líquid i a l’altre hereu el 30% del 25% de l’actiu hereditari líquid.*

   *S’ha d’observar que si un dels hereus ha estat gravat particularment amb un llegat, aquest afectarà l’hereu gravat, no la resta d’hereus. Entenc, seguint la doctrina mallorquina, que si un dels hereus ha estat gravat particularment amb un llegat, els càlculs de la quarta falcídia s’hauran de fer de forma separada entre els hereus (per calcular la quarta falcídia, en relació amb cada hereu concret, només tindrem en compte els llegats que graven la seva porció com a hereus, no aquells llegats que no els afecten).* [↑](#endnote-ref-5)
6. *D’acord amb el que disposa l’article 38, primer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, quan els llegats gravin en excés els hereus, “[...] es reduiran en la proporció necessària els llegats [...]”.* [↑](#endnote-ref-6)
7. *D’acord amb el que disposa l’article 39, tercer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, es distingeix entre llegats reduïbles (a contrari) i els no reduïbles. Si un llegat no està inclòs dins la llista de l’article 39, tercer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, se podrà reduir perquè l’hereu pugui detreure la quarta falcídia:* *“No es consideraran reduïbles els llegats piadosos o docents, els d'aliments, els de deute propi del testador, els ordenats en pagament de llegítimes en allò que no n’excedeixin, els subllegats, els de béns l'alienació dels quals es prohibeixi al legatari i els exceptuats de reducció pel mateix testador. La part en què aquests llegats hagin de ser objecte de reducció no afectarà els altres llegats reduïbles”. Cal fer notar que la versió castellana d’aquest article difereix de la versió catalana, ja que també inclou com a no reduïbles els llegats “benéficos”.* [↑](#endnote-ref-7)
8. *Vegeu nota anterior.* [↑](#endnote-ref-8)
9. *Si bé se sol entendre que els llegats no reduïbles s’han de considerar càrregues de l’herència a l’efecte de calcular què pertoca com a quarta falcídia, d’acord amb el que disposa l’article 39, primer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, se podria discutir si aquests llegats, malgrat que no se redueixin, s’han de sumar als altres llegats per determinar si a l’hereu (o als hereus) li ha quedat lliure la quarta part de l’actiu hereditari líquid, amb la qual cosa afecta, per tant, de forma negativa els llegats reduïbles.*

   *Per tant, entenc que seria molt necessari que el testador fixés com incideixen els llegats no reduïbles en el còmput de la quarta part de l’actiu hereditari líquid, perquè evitaria problemes interpretatius. A més, així també quedaria més clara la voluntat del testador.* [↑](#endnote-ref-9)
10. *D’acord amb l’article 39, tercer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/) *(reproduït a la nota 7), el testador pot qualificar un llegat inicialment reduïble com a no reduïble.* [↑](#endnote-ref-10)
11. *Si bé no la* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/) *no preveu que un llegat inicialment no reduïble pugui ser considerat com a reduïble pel testador, s’ha d’entendre que l’article 39, tercer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, és norma dispositiva. A mi me sembla evident: el testador pot instituir aquests llegats o no i els pot donar l’extensió que vulgui, per tant, partint d’aquesta premissa, no s’aprecia cap motiu per no haver de respectar la voluntat del testador ni per considerar a aquest article 39, tercer paràgraf,* [*CDCIB*](https://www.caib.es/sites/institutestudisautonomics/ca/n/decret_legislatiu_791990_de_6_de_setembre_pel_qual_saprova_el_text_refos_de_la_compilacio_del_dret_civil_de_les_illes_balears_-60820/)*, com a norma imperativa.*

    *Nota: aquest formulari s’ha elaborat gràcies a la col·laboració de la Universitat de les Illes Balears i el Govern de les Illes Balears. L’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.* [↑](#endnote-ref-11)